বলা হয়েছে, ওই ৩দিন যে পরিমাণ ব্যান্ডউইথ সরবরাহ করা হবে, তাতে করে ঘাটতির পরিমাণ মোট চাহিদার চেয়ে ৫০ জিবিপিএস-এর কম হবে- এমনটি সংবাদ মাধ্যমকে জানিয়েছে সরকারি প্রতিষ্ঠান বিএসসিসিএল। ইন্টারনেট সেবাদাতা প্রতিষ্ঠানগুলোর দাবি ওই সময় ব্যান্ডউইথের ঘাটতি থাকবে ২০০ জিবিপিএস-এর থেকেও বেশি। যে কারণে ওই সময় দেশে ভয়াবহ ইন্টারনেট বিপর্যয়ের আশঙ্কা দেখছেন ইন্টারনেট সেবাদাতা প্রতিষ্ঠানগুলো।